Tsipras mlebu Kanoman Kuminis Yunani ing wekasané dasawarsa 1980. Ing kawitané dasawarsa 1990, minangka murid Pamulangan Luhur Multidhisiplin Ampelokipoi, dhèwèké giyat ing kagiyatan pulitik kaya ta mbaléla lan ngejègi pamulangan minangka panulaké tumrap ukum kang kontropèrsil wetoné Mantri Wiyata Vassilis Kontogiannopoulos. Tsipras dadi luwih kondhang minangka wakilé obah-obahan siswa kawit diundhang juru warta Anna Panagiotarea minangka dhayoh ing gelaran wicara télévisi. Sasuwéné wawan wicara, Panagiotarea kandha ora blaka yèn Tsipras ora burus anggoné mbélani hak siswa pamulangan madya lan luhur kanggo absèn tanpa perlu idin wong tuwa. Ariwarta lan pulitisi oposisi sok nitik Tsipras ora sembada amarga nalika enom dhèwèké minangka aktipis murih bisaa pamulangan praja lelahanan (gratis), nanging nalika wis dadi Mahamantri dhèwèké luwih milih nyekolahaké anaké ing pamulangan swasta.